7. Endelig vedtagelse af spildevandsplan 2021-2028 (Åben)
Tidl. politisk behandling
BY, 28.09.21, pkt. 9
Forventet sagsgang
TM-U, ØK, BY
Lovgrundlag
Miljøbeskyttelsesloven, Miljøvurderingsloven, 
Spildevandsbekendtgørelsen og Bekendtgørelse om 
fastsættelse af serviceniveau m.v. for håndtering af tag- 
og overfladevand.
SAGENS INDHOLD
Byrådet skal med denne sag tage endelig stilling til forslag om ”Spildevandsplan 2021-2028”, der har været 
i offentlig høring fra 5. oktober til 1. december 2021. Byrådet skal endvidere tage stilling til igangsætning af 
ekspropriationsprocedure med henblik på erhvervelse af de nødvendige rådighedsindskrænkelser eller are-
alafståelse.
”Spildevandsplan 2021-2028” har til formål at beskrive status og forventede tiltag inden for håndtering af 
spildevand i [adresse] for de kommende otte år. 
Spildevandsplanen er udarbejdet i henhold til miljøbeskyttelsesloven. Den skal være i overensstemmelse 
med gældende lov, kommunens overordnede planlægning, kommuneplanen og de statslige vand- og na-
turplaner. Under kommuneplanen hører endvidere klimatilpasningsplanen. ”Spildevandsplan 2021-2028” 
er digital og kan ses her: favrskov.dk/spildevandsplan21 
Planens mål, fokusområder og tiltag over planperioden
Det overordnede formål med ”Spildevandsplan 2021-2028” er at bidrage til at sikre et rent vandmiljø i [adresse]
munen, hvor spildevand renses, og den øgede mængde regnvand håndteres til glæde og gavn for borger-
ne i kommunen.
De overordnede fokuspunkter i ”Spildevandsplan 2021-2028” er følgende:

Bæredygtig regnvandshåndtering og klimatilpasning.

Adskillelse af regnvand og spildevand.

Afledning af overfladevand fra erhvervsområder.

Renseanlægsstruktur.
Der er planlagt følgende tiltag i planperioden:

Kloakering af udbygningsområder udpeget i kommuneplan 2021-2032.

Omlægning af kloaksystemet fra fællessystem til separatsystem i syv byer inkl. en del af [adresse].

Etablering af ca. 24 nye regnvandsbassiner.

Nedlæggelse af 7 overløbsbygværker.

Nedlæggelse af ét renseanlæg som et led i centralisering af spildevandsrensningen.

Nye bestemmelser for afledningen af overfladevand fra erhvervsområder.

Ny administrationspraksis for håndtering af regnvand i ny byudvikling, f.eks. nye lokalplaner.

Gennemførelse af tiltag på renseanlæg og pumpestationer for at optimere rensningen og reducere 
energiforbruget.
Sagsnr. EMN-2021-00486
DokID: 2575954
Sagsbehandler toja
Teknik- og Miljøudvalget
06-04-2022 16:00
En nærmere beskrivelse af planens indhold fremgår af notat til dagsordenspunkt 9 på Byrådets møde 28. 
september 2021, hvor ”Spildevandsplan 2021-2028” blev vedtaget til offentlig høring.
VURDERING
For kommunens borgere og virksomheder er spildevandsplanen en forhåndsorientering om kommende 
tiltag. Planen kan have økonomiske konsekvenser for borgere og virksomheder i følgende tilfælde:

Krav om anlæg til forsinkelse af overfladevand fra erhvervsvirksomheder, der etablerer store befæ-
stede arealer.

Krav om undersøgelse af mulighed for nedsivning af regnvand lokalt ved byudvikling.

Udarbejdelse af vandhåndteringsplaner ved byudvikling i private og kommunale udstykninger.

Kloakering af ejendomme i det åbne land.

Omlægning af kloak fra fællessystem til separatsystem.
Miljøvurdering
Der er foretaget en miljøvurdering af planen. Miljøvurderingen er foretaget i henhold til Lov om miljøvurde-
ring af planer og programmer samt af konkrete projekter. Miljørapporten har vurderet på de ændringer, der 
kommer til at ske i forhold til den gældende spildevandsplan, og konklusionen er, at ”Spildevandsplan 2021-
2028” ikke vurderes at påvirke miljøet væsentligt, men at den har en samlet positiv effekt på miljøet.
Planens klimapåvirkning 
Planen vurderes at nedbringe klimapåvirkningen på følgende områder:

Ved centralisering af spildevandsrensningen sker rensningen på færre renseanlæg, hvilket giver mu-
lighed for begrænsning af det samlede energiforbrug på kommunens renseanlæg.

Ved separering af regnvand og spildevand i byområder med samlet ca. 1.000 ejendomme vil det 
fremadrettet kun være ejendommenes spildevand, der ledes til renseanlæg. Herved begrænses ener-
giforbruget til brug for flytning af regnvand til renseanlæg.
Behandling af høringssvar
Der er indkommet 38 høringssvar. For en detaljeret gennemgang af høringssvar samt behandling af disse 
henvises til bilag 1. Herunder fremgår en sammenfatning af de emner, der er berørt i høringssvarene, samt 
forvaltningens anbefaling til håndtering af disse
Høringssvar, som giver anledning til ændringer i planen:
Høringssvar nr. 8A fra Danmarks Naturfredningsforening, ”Spildevandsplanens mål bør have fokus på kli-
matilpasning og nedbringelse af klimabelastning”. 
På baggrund af Naturfredningsforeningens forslag og planens øvrige fokus på klimatilpasning og 
nedbringelse af klimapåvirkningen har Favrskov Kommune besluttet at supplere det overordnede formål 
således, at formålets ordlyd bliver: 
”Det overordnede formål med Spildevandsplan 2021-2028 er at bidrage til at sikre et rent vandmiljø i 
kommunen, hvor spildevand renses og den øgede mængde regnvand håndteres til glæde og gavn for 
borgerne i kommunen. Samtidig er målet, at dette sker med fokus på klimatilpasning og nedbringelse af 
klimapåvirkningen”.
Høringssvar nr. 12, 13 og 14 omhandler tracé for åbne grøfter til regnvandshåndtering i forhold til afledning 
af regnvand fra byudvikling i [adresse], der skal ledes til vandløb syd for byen. Disse ønskes ændret, da 
planforslagets principskitse for tracéet angiver, at det krydser ind over lodsejernes marker, hvilket de ikke 
ønsker.
Planen ændres, så tracéet tilpasses terrænet, hvilket imødekommer høringssvar 12 og 14, så de ikke, 
eller kun i meget ringe grad, berøres af planen. Lodsejer, der er kommet med høringssvar 13, vil stadig 
være berørt af planen, men Byrådets ønske om at håndtere hverdagsregn og klimaregn fra byudvikling til 
vandløb, i fælles tracé på overfladen, fastholdes. Herved sker der en bedre styring af regnen i ekstremsi-
tuationer. Den valgte løsning giver mindre risiko for ukontrolleret overløb, oversvømmelse og miljøpåvirk-
ning af vandløbet. Desuden vil udgifterne til en lukket ledning blive meget høje, hvis ledningen skal dimen-
sioneres til både at håndtere hverdagsregn og klimaregn.  
Opmærksomheden henledes på, at spildevandsplanen giver mulighed for overtagelse af arealer ved eks-
propriation eller på ekspropriationslignende vilkår. 
Høringssvar som giver anledning til redaktionelle ændringer i planen:
På baggrund af høringssvar fra Århus Kommune (høringssvar 3) og fra Favrskov Spildevand A/S (hørings-
svar 11) foretages mindre redaktionelle ændringer i planen. 
Høringssvar, som ikke giver anledning til ændringer i planen:
De resterende høringssvar har ikke givet anledning til ændringer af planen. Det drejer sig primært om 
spørgsmål fra borgere, af karakteren, ”Hvad betyder planen for mig?”, ”Hvornår skal min ejendom separe-
res?” eller ”Hvordan berører planen min ejendom med spildevandsanlæg?”. Disse høringssvar er imøde-
kommet med en konkret vejledning fra forvaltningens side. 
ØKONOMI
Konsekvenser – [adresse]
I planperioden forventer Favrskov Spildevand A/S at anvende 190,5 mio. kr. til kloakfornyelse og afskæ-
rende ledninger samt ca. 40 mio. kr. til renseanlæg. Hertil vil der i perioden 2022-2028 blive anvendt ca. 10 
mio. kr. årligt til byggemodning. Favrskov Spildevand A/S samlede investeringer udgør i perioden 2022-
2028 ca. 370 mio. kr. Heraf vedrører ca. 70 mio. kr. vedligeholdelse og forbedringer af det eksisterende 
ledningsnet, pumpestationer og regnvandsbassiner. Disse investeringer fremgår ikke af spildevandspla-
nen. Alle overslag er i 2019-priser. 
Udgifterne til etablering af regnvandsbassiner og ledningsanlæg betales af Favrskov Spildevand A/S i hen-
hold til Favrskov Spildevands betalingsvedtægt.
Konsekvenser for erhverv
Spildevandsplanen fastsætter, hvor meget uforsinket overfladevand der må afledes fra den enkelte ejen-
doms grundareal ved etablering af nye bygninger og belægninger i erhvervsområder. Hvis en virksomhed 
ønsker at aflede mere overfladevand, skal den etablere overjordisk eller underjordisk forsinkelsesbassin 
eller om muligt anlæg til nedsivning. 
Dette medfører omkostninger til ansøgning om tilladelse, projektering samt udførelse og vedligehold. En 
del af grundens areal skal muligvis anvendes til disse anlæg, og projektet kan betyde en tidsmæssig for-
sinkelse. Det er meget vanskeligt at anslå antal berørte virksomheder, behov for forsinkelse samt virksom-
hedernes øgede omkostninger.
Konsekvenser for borgerne
For kommunens borgere er spildevandsplanen en forhåndsorientering om kommende tiltag. Planen kan 
have økonomiske konsekvenser for borgerne i forhold til følgende:

Kloakering af ejendomme i det åbne land.

Omlægning af kloak fra fællessystem til separatsystem.

Afståelse af arealer til etablering af forsyningsselskabets spildevandsanlæg. 
Konsekvenser for byudviklere – både private og offentlige
For private og offentlige byudviklere beskriver spildevandsplanen, at der i byudviklingsprojekter skal: 

Foretages forundersøgelser af jordbund i byudvikling til at undersøge, om det er muligt at nedsive 
regnvand lokalt. Dette skal ske i situationer, hvor nedsivning af regnvand ikke på forhånd kan udeluk-
kes, f.eks. på grund af leret jordbund.

Udarbejdes en vandhåndteringsplan for et byudviklingsområde. En vandhåndteringsplan skal forhol-
de sig til, hvordan hverdagsregn og ekstremregn skal håndteres i området. En vandhåndteringsplan 
skal endvidere forholde sig til håndtering af vandløbsvand, drænvand og evt. grundvand i området, 
hvilket er emner, der ikke relaterer sig til spildevandsplanen.
Konsekvenser for Favrskov Kommune
I medfør af Spildevandsplan 2021-2028 forventes der et øget tidsforbrug i forbindelse med sagsbehandling 
af vandhåndtering i byudviklingsområder, herunder eventuel ændring af spildevandsplanen samt vurdering 
af vandhåndteringsplaner for byudviklingsområder i forhold til hverdagsregn og ekstremregn. Til gengæld 
forventes der et mindre tidsforbrug til udarbejdelsen af tillæg til spildevandsplanen bliver mindre. Der for-
ventes også at skulle anvendes mindre tid til klagesager og sagsbehandling i forhold til borgere i ny byud-
vikling, der i en eller anden form bliver generet af vand, der ikke er håndteret i planlægningen. 
I erhvervsområder skal kommunen meddele tilladelse til etablering af forsinkelsesbassin eller nedsivnings-
anlæg på den enkelte virksomhed, hvis virksomheden ønsker at aflede mere overfladevand end den fast-
lagte grænse for uforsinket overfladevand i spildevandsplanen. Det kan indebære en mere omfattende 
dialog med udviklere, og der skal foretages en vurdering af virksomhedernes beregninger af afledningen 
af overfladevand i forhold til nuværende og fremtidig udnyttelse af en ejendom. 
Endelig kan krav vedr. afledning af uforsinket overfladevand medføre udgifter til forsinkelsesbassiner eller 
nedsivningsanlæg på kommunens egne ejendomme.
INDDRAGELSE
Elementerne i forslag til ”Spildevandsplan 2021-2028” har i tilblivelsesprocessen været drøftet på møder i 
Grønt Råd henholdsvis 10. marts 2020 og 2. juni 2021.   
Da en del af forslaget til ”Spildevandsplan 2021-2028” beskæftiger sig med kloakseparering i Hadsten, har 
der desuden været afholdt møde med de høringsberørte parter i forhold til [adresse] og naturen langs med 
åen. Mødet blev afholdt 1. februar 2021, og en række forbund, foreninger, råd, styrelser og institutioner var 
inviteret.  
Forslag til ”Spildevandsplan 2021-2028” har været offentliggjort i en høringsperiode på otte uger fra 5. 
oktober til 1. december 2021. 
Spildevandsplanen er udarbejdet som en digital plan, som i offentlighedsfasen og efter endelig vedtagelse 
vil kunne tilgås via Favrskov Kommunes hjemmeside.
INDSTILLING
Direktøren for Teknik og Miljø indstiller til Byrådet:
1.
At forslag til Favrskov Kommunes ”Spildevandsplan 2021-2028” godkendes.
BESLUTNING
Teknik- og Miljøudvalget, 6. april 2022
Fraværende: Ingen
Indstilles godkendt.
Bilag
1.
Bilag 1. Indkomne høringssvar forslag til Spildevandsplan 2021  (2576633)
2.
Bilag 2. Forslag til behandling af eksterne høringssvar - forslag til spildevandsplan 2021-2028.  
(2558039)
